Уэм и Iэужьыр ягъэзэкIуэж
Мы гъэм и накъыгъэ мазэм Къармэхьэблэм зэкIэлъыкIуэу щеха уэм къуажэдэс куэдым я унащхьэхэр зэхикъутат. Уэм и зэраныр ялъысащ къуажэм дэт школитIми.
Жылагъуэ администрацэм дызэрыщигъэгъуэзамкIэ, иджыпсту еджапIэхэм я унащхьэр епIэщIэкIыу зэрагъэпэщыж. Волгоград областым хыхьэ Михайловкэ къалэм шифер къыщIигъэкIыу дэт заводым зэгурыIуэныгъэ иращIылIэри, къуажэр зыхуеину шифер мин 43-р абы къыщащэхуащ. Ахэр къуажэ администрацэм и нэIэм щIэту унагъуэхэм трагуашэ.
ШЭРЭДЖ Дисэ.
